ઔપચારિકતાઓ પૂરી કર્યા બાદ ફરી એક વાર બ્રેનડેડ રિવ્યાનીને હોસ્પિટલના ઓપરેશન થિયેટરમાં લઇ જવામાં આવી. નિષ્ણાત ડોક્ટરોએ રિવ્યાનીના શરીરમાંથી બે કિડનીઓ, લીવર, હૃદય અને આંખો હાર્વેસ્ટ કરી લીધી (બહાર કાઢી લીધા). રિવ્યાનીના હૃદયને થાણાની ફોર્ટીસ હોસ્પિટલમાં મોકલી દેવાયું જ્યાં સાડા ત્રણ વર્ષની એક બાળકીના દેહમાં પ્રત્યારોપિત કરી દેવાયું. તેના લીવરનું ટ્રાન્સપ્લાન્ટ ન્યૂએરા હોસ્પિટલમાં ૪૦ વર્ષની એક વ્યક્તિના શરીરમાં કરવામાં આવ્યું. તેની કિડનીઓને નાગપુરની ઓરેંજ સિટી હોસ્પિટલમાં ૧૫ વર્ષના છોકરીના શરીરમાં ટ્રાન્સપ્લાન્ટ કરાયાં. રિવ્યાનીની આંખો નાગપુરની મહાત્મા આઇ હોસ્પિટલની આઇ બેન્કમાં દાનમાં આપી દેવામાં આવી.